Girstučio kultūros ir sporto centras

VšĮ Girstučio kultūros ir sporto centras – kultūros ir sporto centras Kaune, Kauno miesto savivaldybės nuosavybė; viešoji įstaiga. Įsikūrusi Girstučio rūmuose. Juose yra 569 vietų žiūrovų salė, 500 kv.m. scena, grimavimosi patalpos (30 žmonių), Girstučio baseinas, įrengtas pirčių kompleksas. Įstaigoje dirba 16 darbuotojų. Vadovas Mindaugas Skvarnavičius.

Veikla 
Misija – propaguoti profesionalų teatro, muzikos, šokio, dailės meną, skatinti mėgėjų meną, ieškoti naujų turiningo laisvalaikio praleidimo, gyventojų tarpusavio bendravimo formų, atsižvelgiant į skirtingas amžiaus, pomėgių ir išsilavinimo grupes.

Organizuojami įvairūs renginiai, festivaliai (pvz., „Šokio erdvėje", „Lietuvos teatrų pavasaris – Kaunas“, kuriame pristatomi naujausi ir geriausi sezono spektakliai). Minima Kovo 11-osios gatvės bendruomenės šventė. Vyksta tradicinis Naujametinis vakaras-koncertas „Klasikos akordai“, kiti įvairūs miesto renginiai.

Istorija 
1975 metais Girstučio rūmus pastatė Kauno Dirbtinio pluošto gamykla (direktorius Leonas Mackevičius). Statinys buvo suprojektuotas profesionaliajam teatrui. Girstutis – Karaliaus Mindaugo sūnaus vardas.

2003 metų vasario 28 d. buvo įregistruota Viešoji įstaiga "Girstučio" kultūros ir sporto centras. 

2012 metais „Girstutyje“ suorganizuota 217 įvairaus žanro renginių, kuriuose apsilankė apie 100 tūkstančių žiūrovų.

Šaltiniai

Nuorodos 

  Girstučio kultūros ir sporto centras

Lietuvos kultūrinės organizacijos
Kauno kultūra
Kauno organizacijos
Kauno sportas
Lietuvos sporto organizacijos